en gl fr gl en gl gl gl sv gl gl nb gl en es gl uk gl gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl gl gl gl gl gl gl gl gl gl gl gl gl gl gl gl gl gl gl gl gl es fr en en en cs en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr gl gl es gl gl gl gl gl gl fr gl en gl gl gl sv gl gl nb gl en es gl uk gl gl gl de de es gl es gl es es gl it lt gl gl gl es gl pt it it en es pt pt
Pep Bruno | Culturalia GZ
Andanzas do Suso de Lameliña
O Festival Atlántica despídese de Santiago coa sesión de peche de ‘Contos no camiño’
·       Pep Bruno e Avelino González rematan os camiños francés e portugués cunha función dobre na Colexiata do Sar este sábado titulada ‘Historias de andantes’
·       No concello de Teo está programado un espectáculo con Pakolas e unha sesión de contos con Celso F. Sanmartín
O festival Atlántica afronta a súa última fin de semana con espectáculos en Alfoz, Folgoso do Courel, A Pobra do Caramiñal, Outero de Rei, Dodro, Outes, Cuntis, Teo e Santiago. No caso de Compostela, o sábado está prevista unha última función na Colexiata do Sar con Pep Bruno e Avelino González que servirá tamén para pechar ‘Contos no camiño’.
A función conxunta de ambos os dous narradores leva o título de ‘Historias de andantes’ e nela Pep Bruno e Avelino González compartirán co público as súas aventuras ao longo do camiño. As entradas para asistir levan varios días esgotadas pero está aberta unha lista de agarda nesta web por se hai cancelacións.
Pep Bruno comezou o camiño francés o pasado 4 de xullo mentres que Avelino González está a realizar o portugués en bicicleta desde o día 6. Ao longo dos seus respectivos traxectos, os dous artistas brindaron funcións de contos en varios puntos e tamén compartiron polas súas redes sociais as súas vivencias sobre a experiencia co cancelo #contosnocamiño. Con ‘Historias de andantes’ darán por rematada esta singular peregrinación de contos.
Atlántica tamén remata a súa actividade en Teo este sábado con dúas funcións gratuítas pero para as que cómpre reservar con antelación no correo entradascultura@teo.gal. Así, está prevista unha función concibida para público infantil e familiar de Pakolas co espectáculo musical ‘Ramona Órbita, a dona do tempo’ na Burga de Xermeade ás 20:30 horas.
Á mesma hora pero no Teleclube de Luou estará Celso F. Sanmartín quen debullará as historias que se agochan baixo o suxestivo título de ‘Cando viaxou unha lingua de lume nun carro de herba seca?’, un espectáculo dirixido ao público adulto. Serán 75 minutos na compaña duns dos narradores galegos máis recoñecidos, apaixonado da tradición oral e fervoroso transmisor dela.
Pep Bruno, barcelonés afincado en Guadalaxara, é licenciado en Filoloxía Hispánica, Teoría da Literatura Comparada e diplomado en Traballo Social. Comezou a contar contos en 1994 e desde aquela xa percorreu numerosos festivais de todo o mundo compartindo historias para nenos e adultos. Compaxina a súa actividade como narrador coa súa faceta de blogueiro e coa impartición de cursos, conferencias e obradoiros literarios e de creación. Tamén organiza actividades de animación á lectura, escribe artigos de reflexión en revistas especializadas e colabora decote cos medios de comunicación. No ano 2010, coa obra ‘La familia C’, ganou o III Premio Internacional Compostela de Álbum Ilustrado outorgado pola Editorial Kalandraka en colaboración co Concello de Santiago. Os seus libros están traducidos a máis de dez linguas.
Avelino González é actor, contador, tradutor e director. Traballou en teatro, televisión, cine e bares, en compañías como Ollomoltranvía, en espectáculos como ‘Commedia’, en películas como ‘Heroína’ ou ‘Gallego’, en series de televisión como ‘Padre Casares’, ‘Cuéntame’, ‘Hopital Central’… e o seu labor teatral foi recoñecido con varios Premios María Casares. Cos contos xa andou por toda a península, percorreu Europa (Polonia, Alemaña, Suíza…) e saltou o Atlántico (Cuba). Fixo dous espectáculos de contos para teatros. Un deles, ‘Vento mareiro’, foi o espectáculo máis representado en Galicia no 2005 e recibiu o Premio María Casares á Mellor Música Orixinal.
Paco Cerdeira, alias Pakolas, é músico, compositor e produtor. Leva dedicándose ao público infantil dende hai case quince anos, cando entrou a formar parte de Mamá Cabra. No 2014 fundou a súa propia banda de música infantil, A Gramola Gominola, coa que publicou os discos ‘Cancións para Desafinar’ e ‘Bravas. O rexurdir da Luz’. No 2018 ganou na categoría Música Infantil dos Premios Galegos da Música Martín Códax. No ano 2015 comeza co seu proxecto en solitario, Pakolas, do que xa foron publicados dous libros-CD: ‘Pakolas’ é ‘Ramona Órbita. A dona do tempo’, ambos editados por Galaxia (Sonárbore).
Celso Fernández Sanmartín é un poeta e contacontos galego. É licenciado en Filosofía pola Universidade de Santiago de Compostela e tamén promotor de FoCuCu (Foro de Cultivos Culturais). Como contacontos, caracterízase polo seu labor como recolledor e reinventor de historias e contos. O seu repertorio está composto por historias e memorias vencelladas á tradición oral galega e tamén á europea, que presenta como un verdadeiro tesouro nos seus espectáculos, cheos de coidado, sentido e paixón pola oralidade, a comunicación e a lingua.
O Festival Atlántica volve encher de contos Santiago e a súa contorna este mércores
por martinho | Jul 6, 2021 | Autores/as, Creación, Literaria, Novas, Xeral
O Festival Atlántica volve encher de contos Santiago e a súa contorna este mércores
·       Haberá contos en Compostela e tamén en Teo e mais en Palas de Rei
·       As actividades son gratuítas pero nalgunhas cómpre reservar por teléfono ou a través da web festivalatlantica.gal
·       A función de Cris de Caldas e o paseo narrado con Marga Alborés teñen esgotadas as súas entradas
Tras un breve descanso, o Festival Atlántica retoma a súa actividade en Santiago con catro espectáculos aos que se engaden funcións nas proximidades: Teo e Melide. Novamente as propostas abranguerán todas as idades, con espectáculos para cativos, mozos e adultos. Todas as actividades son gratuítas, pero algunhas xa esgotaron as súas prazas e para outras cómpre reservar o convite a través da web festivalatlantica.gal. O festival está presente na cidade compostelá grazas á Deputación da Coruña, a Xunta de Galicia e o Concello de Santiago.
A programación de Santiago comezará ás 18 horas cunha sesión de ‘Contos de aquí e de acolá’ de Fátima Fernández no CSC do Romaño. Trátase dunha escolma de contos recollidos en distintos lugares de Galicia e concibida para nenos con idades de entre 3 e 8 anos. Son contos alegres e tristes, curtos e longos, de mulleres e de homes, de animais e de plantas… un xeito, en definitiva, de mergullarse nos nosos costumes e pensamentos. Para asistir a esta sesión pódese reservar no teléfono para garantir a entrada 981 543 005 ou ben ir directamente ao lugar do evento o mesmo día da función.
Un chisco máis tarde, ás 19 horas, comezará o itinerario narrado con Marga Alborés titulado ‘Litorrelatos de Compostela’ un convite para descubrir as historias que agochan as pedras da zona da Almáciga. Esta actividade esgotou axiña as súas entradas e tamén ten completa a lista de agarda.
Ás 20:30 horas Cris de Caldas ocupará o xardín do claustro do Museo do Pobo Galego para compartir co público adulto ‘Un feixe de contos’, unha recompilación das historias que máis emocionaron á narradora ao longo da súa vida. Os convites para este espectáculo tamén están esgotados, pero está aberta unha lista de agarda por se hai cancelacións.
Xa pola noitiña, ás 21:30 horas, os ‘Contos de arrepío’ de Sofia Maul poderan ocupar o cemiterio de Bonaval tras o adiamento do domingo pola chuvia. Esta sesión está dirixida ao público adolescente, que terá a oportunidade de se achegar á tradición oral lusófona da man dunha das súas contadoras máis reputadas. Maul adoita incluír no seu repertorio historias de Madeira, a súa illa natal, que reflicten a idiosincrasia deste cachiño de terra no medio do océano. As entradas para este espectáculo pódense reservar aquí.
Sesión a dúas voces en Teo
O veciño concello de Teo acolle, ás 11 horas, unha sesión dobre para público infantil e xuvenil na que participarán a galega Raquel Queizás e o guipuscoano May Gorostiaga. O espectáculo de Queizás titúlase ‘Onda min’ e é un convite para ir á busca das historias de noso, da nosa memoria, para alimentar as novas xeracións. Tamén recorre aos libros para ir na procura de historias alleas doutras terras. Pola súa banda, Gorostiaga brindará unha sesión de ‘No meu mundo’, unha viaxe para indagar os mundos que cada un de nós albergamos no noso interior.
‘Contos no camiño’ en Melide
O narrador Pep Bruno vai celebrar en Melide a súa terceira sesión de contos prevista en ‘Contos no camiño’. Logo das súas contadas en Sarria e en Palas de Rei, Bruno recalará na praza do Convento para ofrecer unha sesión de contos para o público familiar ás 20 horas. Para asistir hai que reservar por adiantado en culturais@concellodemelide.gal ou ben no 981 505 003 (ext 2122).
As actividades de Atlántica continuarán ata o vindeiro 11 de xullo e están a se desenvolver por toda Galicia. O programa completo do festival e mais a información sobre os artistas, espectáculos e a reserva de entradas pódese consultar na web do festival. Por mor das cambiantes restricións sanitarias, cómpre consultar a web para coñecer a información máis actualizada sobre reservas e accesos aos espectáculos.
Festival Atlántica.- Os narradores Avelino González e Pep Bruno xa peregrinan con ‘Contos no camiño’
por martinho | Jul 5, 2021 | Autores/as, Creación, Literaria, Novas, Xeral
Os narradores Avelino González e Pep Bruno xa peregrinan con ‘Contos no camiño’
·       Pep Bruno está a realizar o camiño francés a pé e ten funcións programadas en Sarria, Palas de Rei e Melide
·       Pola súa banda, Avelino González comezará mañá, 6 de xullo, o camiño portugués en bicicleta e ten previstos espectáculos na Guarda, Soutomaior e Cuntis
·       Logo de rematar o camiño, ambos os dous artistas contarán xuntos na Colexiata de Sar o sábado 10 de xullo
O Festival Atlántica achégase ao ecuador da súa programación co inicio dunha actividade concibida ex profeso para este ano xacobeo: ‘Contos no camiño’. Nesta iniciativa dous narradores, Avelino González e Pep Bruno, van realizar o camiño de Santiago seguindo o itinerario portugués e francés, respectivamente. Ao longo das súas andainas, ambos os dous realizarán funcións de contos programadas e espontáneas e tamén compartirán as súas experiencias a través das súas redes sociais co cancelo #contosnocamiño
No tocante a Pep Bruno, o narrador comezou a súa peregrinaxe o pasado sábado 4 de xullo coa realización da etapa entre O Cebreiro e Triacastela e xa tivo a súa primeira contada en Sarria o domingo. As vindeiras funcións programadas serán en Palas de Rei e mais Melide os días 6 e 8 de xullo, respectivamente. Bruno, moi activo nas redes sociais, está a compartir abundante material e é posible seguilo en Facebook (@pep.bruno), Twitter (@pep_bruno) e Instagram (@pepbruno).
Pola súa banda, Avelino González comeza mañá, martes 6 de xullo, o camiño portugués, que ten previsto percorrer en bicicleta. A súa primeira función será ese mesmo día no peirao alto da Guarda, onde estará a ‘botar’ contos desde a embarcación ‘Piueiro’. Os seguintes espectáculos serán o xoves 8 en Arcade, Soutomaior, na antiga fábrica de carburos Laforet, e no Castro de Castrolandín, Cuntis, o venres 9 de xullo. Alén de publicar as súas reflexións nos seus perfís sociais (Twitter @avelinogonzalez e Instagram @xavelino), o narrador galego prevé facer transmisións diarias de contos polo seu Twitch dende lugares senlleiros ás 12 e ás 18 horas (https://m.twitch.tv/xavelino).
Fin do camiño na Colexiata do Sar
Ao chegaren a Santiago, ambos os dous artistas participarán nun espectáculo conxunto na Colexiata do Sar, o sábado 10 de xullo a partir das 21 horas. Baixo o título de ‘Historias de andantes’ desenvolverase unha función que ha de servir de peche a esta singular peregrinación de contos, e nela Pep Bruno e Avelino González compartirán co público as súas aventuras ao longo do camiño. A entrada é gratuíta pero para asistir cómpre reservar a entrada nesta web.
Pep Bruno, barcelonés afincado en Guadalaxara, é licenciado en Filoloxía Hispánica, Teoría da Literatura Comparada e diplomado en Traballo Social. Comezou a contar contos en 1994 e desde aquela xa percorreu numerosos festivais de todo o mundo compartindo historias para nenos e adultos. Compaxina a súa actividade como narrador coa súa faceta de blogueiro e coa impartición de cursos, conferencias e obradoiros literarios e de creación. Tamén organiza actividades de animación á lectura, escribe artigos de reflexión en revistas especializadas e colabora decote cos medios de comunicación. No ano 2010, coa obra ‘La familia C’, ganou o III Premio Internacional Compostela de Álbum Ilustrado outorgado pola Editorial Kalandraka en colaboración co Concello de Santiago. Os seus libros están traducidos a máis de dez linguas.
Avelino González é actor, contador, tradutor e director. Traballou en teatro, televisión, cine e bares, en compañías como Ollomoltranvía, en espectáculos como ‘Commedia’, en películas como ‘Heroína’ ou ‘Gallego’, en series de televisión como ‘Padre Casares’, ‘Cuéntame’, ‘Hopital Central’… e o seu labor teatral foi recoñecido con varios Premios María Casares.
Cos contos xa andou por toda a península, percorreu Europa (Polonia, Alemaña, Suíza…) e saltou o Atlántico (Cuba). Fixo dous espectáculos de contos para teatros. Un deles, ‘Vento mareiro’, foi o espectáculo máis representado en Galicia no 2005 e recibiu o Premio María Casares á Mellor Música Orixinal.
Avelino González pódese atopar en teatros ou bares, na gran pantalla e na pequena (a da tele, e tamén a do ordenador). Pode parecer moita cousa e moi distinta pero en realidade é a mesma cousa: contar historias de seu ou axudar a contar as doutros en distintos formatos.
As actividades de Atlántica continuarán ata o vindeiro 11 de xullo e vanse desenvolver en lugares como Friol, Teo, Ourense, Ribeira, Sabucedo, Sanxenxo, Dodro, Folgoso do Courel, Mondoñedo, Outeiro de Rei, Outes, Alfoz e Santiago de Compostela. O programa completo do festival e mais a información sobre os artistas, espectáculos e a reserva de entradas pódese consultar na web do festival. Por mor das cambiantes restricións sanitarias, cómpre consultar a web para coñecer a información máis actualizada sobre reservas e accesos aos espectáculos.
No hay próximos eventos actualmente.
Acto de entrega do Xograr de Outono a Evaristo Calvo no #31FIOT
Camiño Escena Norte bota o pano en Santiago co espectáculo infantil ‘El secreto de Julio Verne’
O humor e a memoria fían a programación da segunda fin de semana do FIOT31
Proxección da película MALENCOLÍA no Auditorio Municipal de Vilalba
‘Papagena’, a ópera electrónica en galego dirixida por ButacaZero, chega a Caldas de Reis este domingo 9 de outubro
Andanzas do Suso de Lameliña
Asociación Cultural Avelino Díaz
Asociación Galega Do Xogo Popular e Tradicional
Caderno De Campo De Antonio Reigosa